
ИСПРАВКА

Во „Службен гласник на општина Дебрца“ број 05/24 од 31.05.2024 година, Во Програмата за уредување на градежно земјиште во Општина Дебрца за 2024 година, на страница 87, во Делот 6.1 Коефициенти за утврдување на надоместокот за уредување на градежното земјиште, став 1 точка 12 , направена е техничка грешка и наместо „За објекти за производство на електрична енергија од сончева енергија (фотонапонски панели), за 50 % од површината на градежната парцела, коеф. 0,01. 
(помножено со 10 % од просечната нето плата во РСМ за последната година) “ треба да стои „За објекти за производство на електрична енергија од сончева енергија (фотонапонски панели), за 50 % од површината на градежната парцела, коеф. 0,01. 
(помножено со 20 % од просечната нето плата во РСМ за последната година) “

Врз основа на  Законот за градежно земјиште ("Службен весник на РМ" бр.15/15, 98/15, 193/15, 226/15, 31/16, 142/16, 190/16 и 275/19), Правилникот за степенот на уредувањето  на градежното земјиште со објекти на комунална инфраструктура и начинот на утврдување на висината на трошоците за уредувањето во зависност од степенот на уреденост ("Службен весник на РМ" бр.193/16, 72/2018 и Сл. Весник на РСМ 16/22) и член 15 од Статутот на Општина Дебрца, („Службен гласник на Општина Дебрца“, бр.03/2005) Советот на Општина Дебрца, на седницата одржана на 28.05.2024 година, донесе:
 
П Р О Г Р А М А
За  уредување на градежно земјиште во Општина
Дебрца за 2024 година

ВОВЕД:

	Изготвувањето и донесувањето на Програмата за уредување на градежно земјиште во Општина Дебрца претставува законска обврска  на Општината.
	Спроведувањето на програмата за уредување на градежно земјиште односно планирањето, проектирањето и изведувањето на инфраструктурните објекти и другите градежни активности поврзани со уредување на градежното земјиште ќе се врши согласно на донесените урбанистичките планови на територијата на Општина  Дебрца, како и према донесените општи акти за населените места, односно друга важечка планска документација.
          Напоменуваме дека Програмата треба да биде усогласена со Правилникот за степенот на уредувањето  на градежното земјиште со објекти на комунална инфраструктура и начинот на утврдување на висината на трошоците за уредувањето во зависност од степенот на уреденост кој го донесува Министерството за транспорт и врски. Работите кои не се дефинирани или прецизирани со  Правилникот ги уредуваат други одредби од оваа Програма.
Програмата за уредување на градежно земјиште за 2024 година ги опфаќа следните делови кои понатаму се подетално разработени:

 1. Просторот кој е предмет на уредување.
 2. Обемот на работите за подготвување и расчистување на градежното  земјиште.
 3.  Обемот и степенот на опремување на градежното земјиште со објекти на  основната
    и секундарната комунална инфраструктура.
4. Извори на финансирање на Програмата.
5. Пресметување на  трошоците за уредување на градежно земјиште.
6.  Висина на надоместокот за уредување на градежното земјиште и  неговата
    распределба.
7. Начин на распределба на средствата за финансирање за изградба   и одржување на
    инфраструктурата.

Кога уредувањето на земјиштето се врши преку учество на приватен партнер според Законот за градежно земјиште и други законски прописи меѓусебните права и обврски меѓу правното или физичко лице и општината ќе бидат уредени согласно со одредбите кои произлегуваат од тие закони.


1. ПРОСТОР КОЈ Е ПРЕДМЕТ НА УРЕДУВАЊЕ
       
Градење на објект се врши на уредено градежно земјиште.
       	Уредувањето на градежното земјиште во рамките на подрачјето утврдено со урбанистички план го вршат   општините.

Уредувањето на градежното земјиште ќе се врши врз основа на оваа Програма. Експропријација  на  сопственоста  и  правата  кои произлегуваат од неа, на земјиште, згради  и други   објекти  (недвижности)  и  растенија   заради  изградба  на  објекти  од комуналната инфраструктура предвидени со Програмата за уредување на градежно земјиште се врши како јавен интерес на трошок на општината.
Под уредување на градежно земјиште се подразбира изградба на објекти од комуналната инфраструктура поради:
- Обезбедување непречен пристап до градежната парцела од јавен пат.  
- Обезбедување на приклучок на водоводна мрежа.        
- Обезбедување на приклучок во канализација (фекална и атмосферска).
- Обезбедување приклучок на електрична, и друга инсталација со    приклучоци до градежната парцела.
            Уредувањето на градежното земјиште може да биде извршено целосно или делумно.
Уредувањето на градежното земјиште за изградба на објекти надвор од границата на урбаниот опфат на населено место, како и во случаите кога уредувањето не  е предвидено со Програмата го врши инваститорот на сопствен трошок.

2.    ОБЕМ НА РАБОТИТЕ ЗА ПОДГОТВУВАЊЕ  И  РАСЧИСТУВАЊЕ НА
      ГРАДЕЖНОТО ЗЕМЈИШТЕ

	 2.1. Подготвителни работи за уредување и опремување на  градежното земјиште
       се сметаат следните работи:
	 -  Изготвување на Урбанистички планови за села		
             -  Изготвување на Општи акти за села,
	 -  Изготвување на друга урбанистичко –планска документација предвидена со закон
    -  Оформување на техничка документација на ниво на Основен проект,
	    -  Извршување на основни геомеханички испитувања,
	    -  Решавање на имотно-правните односи со поранешните сопственици.
  	2.2. Расчистување на градежно земјиште ќе се врши при изградба на:
	   -Основна инфраструктура, основни сообраќајници и објекти од водоводна, канализациона  и електрична мрежа.
   	2.3. Опремување на градежното земјиште
      Под опремување на градежното земјиште со комунални објекти и инсталации од колективно и индивидуално значење надвор од локацијата ќе се сметаат следните работи:
	- Проектирање и изградба на улици надвор од локации, односно приспособување на постојниот пристапен пат и обезбедување пешачки пристап до објектот;
	2.4.Трошоците за дворно уредување, потпорни и оградни зидови, пристапни патеки, дворни зеленила, приклучни и други видови такси се на товар на инвеститорот.
	2.5.Трошоци за изградба на објекти кои се од заеднички интерес на општината и инвеститорот, го заштитува индивидуалниот станбен објект  а се во делот на изградбата на основната комунална инфраструктура улици, патишта, водовод, канализација и друго  ќе бидат градени во сооднос 50:50%.
	За населени места за кои се уште нема урбанистички планови општината нема обврска да го уредува градежното земјиште.
	2.6. Превземените обврски во уредувањето на градежното земјиште се до донесување на оваа Програма ќе се извршуваат според програмата за уредување на градежно земјиште за претходната година, односно според договорените обврски, а ќе се финансираат од средствата на оваа Програма.



3. ОБЕМ И СТЕПЕН НА ОПРЕМУВАЊЕ НА ГРАДЕЖНОТО   ЗЕМЈИШТЕ СО ОБЈЕКТИ  НА ОСНОВНАТА И  СЕКУНДАРНАТА ИНФРАСТРУКТУРА

	Опремувањето на градежното земјиште со објекти на основната и секундарната инфраструктура надвор од градежната парцела паѓа на товар на општината и се состои од: 
- Проектирање и изградба на улици, паркиралишта, пешачки патеки и друго според 
урбанистичкитепланови; 
- Проектирање и изградба на секундарна водоводна мрежа до градежната парцела; 
- Проектирање и изградба на секундарна фекална канализација до собирна шахта; 
- Проектирање, реконструкција, изградба и доизградба на атмосферска канализација; 
- Проектирање и изградба на нисконапонска електрична мрежа до приклучен орман; 
- Проектирање и изградба и доизградба  на улично осветлување според програмата; 
- Проектирање и изградба на зелени површини, со хидрантска мрежа и поставување на  урбана опрема предвидена со урбанистички планови и проектираното партерно решение.
	Под степен  на уреденост на градежното земјиште се подразбира обемот на опременост на земјиштето со објекти од комунална инфраструктура со задоволување на заедничката и индивидуалната комунална потреба до границите на градежната парцела.

Степенот на уреденост на градежното земјиште може да биде:
Основен, повисок  или понизок од основниот.
- Основен степен на уреденост на градежното земјиште со комунална инфраструктура опфаќа:
- непречен пристап до градежната парцела од јавен пат (улица со  
 тротоари), пешачки патеки и др. површини согласно урбанистички планови,
- подземна електрична мрежа ,
- улично осветлување,
- водоводна мрежа,
- фекална канализациона мрежа, и
- атмосферска канализација.
- Повисок степен на уреденост на градежното земјиште со комунална инфраструктура ги опфаќа објектите од став (2) на овој член, како и:
-  ПТТ (оптичка - телекомуникациска) мрежа,
-  топлификациска мрежа,
- паркинг простори,
- гасоводна мрежа,
- пречестителна станица за отпадни води.
	- Понизок степен на уреденост на градежното земјиште со комунална инфраструктура опфаќа:
- непречен пристап до градежната парцела од некатегоризиран јавен пат,
- сопствено водоснабдување(нема приклуочок на водоводна мрежа),
- септичка јама (нема приклучок на фекална канализација);
- сопствен одвод на атмосверски води (нема приклучок на атмосверска канализација);
- нестандардно улично осветлување;
- надземна нестандардна електрична мрежа.

(1) Трошоците за уредување на градежното земјиште се утврдуваат во согласност со реалните трошоци направени за соодветните степени на уреденоста на градежното земјиште со објектите на комунална инфраструктура согласно член 2 на овој правилник, во кои се засметани и трошоците за хидротехничките услови за приклучоци.
(2) Трошоците за уредување на градежното земјиште за повисок степен на уреденост на градежното земјиште со објектите на комунална инфраструктура согласно член 2 на овој правилник, можат да се зголемат доколку се изведени сите комунални инфраструктурни мрежи наведени во Правилникот за степенот на уредувањето  на градежното земјиште со објекти на комунална инфраструктура и начинот на утврдување на висината на трошоците за уредувањето во зависност од степенот на уреденост, за најмногу 20% од утврдените трошоци за основен степен на уреденост на градежното земјиште со објектите на комунална инфраструктура.
(3) Трошоците за уредување на градежното земјиште за понизок степен на уреденост на градежното земјиште со објектите на комунална инфраструктура согласно член 2 на овој правилник, може да се намалат доколку се изведени сите комунални инфраструктурни мрежи наведени во Правилникот за степенот на уредувањето  на градежното земјиште со објекти на комунална инфраструктура и начинот на утврдување на висината на трошоците за уредувањето во зависност од степенот на уреденост, за најмалку 80% од утврдените трошоци за основен степен на уреденост на градежното земјиште со објектите на комунална инфраструктура.

 
3.1. ИЗРАБОТКА НА ТЕХНИЧКА ДОКУМЕНТАЦИЈА

· Техничка документација за изградба на пат с. Ботун – Манастир Св. Богородица
· Техничка документација за реконструкција на објект во с. Волино
· Техничка докумнетација за изградба на системи за фотоволтаици во с. Мешеишта и с. Требеништа
· Проект за реконструкција на ОУ Дебрца во с. Белчишта
· Техничка документација за изградба на водовод во с. Мешеишта
· Техничка документација за изградба на улица во с. Требеништа
· Техничка документација за изградба на пат во с. Песочани
      
       
3.2  ИЗГРАДБА И РЕКОНСТРУКЦИЈА

Водоснабдување
· Зафаќање на вода од извор “Кременатец”, село Белчишта;
· Набавка на нови пумпи за пумпна станица во село Мешеишта и ставање во функција на новиот резервоар,
· Санација на каптажи село Ботун и село Годивје;
· Изградба на каптажа кај црква Св.Никола, село Горенци
· Изградба на крак за водоснабдување до местноста “Св.Варвара” и Светиот крст, село Требеништа,
· Изработка на Студија за подобрување на водоснабдувањето во општина Дебрца-со геоскенирање на подземните води,
· Изградба на фотонапонски централи за пумпни станици во село Мешеишта и село Требеништа,
· Приклучување на домаќинствата во село Требеништа на новоизградениот водоснабдителен  систем ;
· Приклучување на доводниот цевковод за водоснабдување на село Волино на резервоарот во село Требеништа.

Одведување на отпадни води / Фекални канализации
· Изградба на канализационен систем во село Лешани со пречистителна станица во село Грко Поле/ втора фаза,
· Изградба на канализационен систем во село Велмеј;
· Изградба на канализационен систем во село Требеништа / прва фаза;
· Доизградба на канализационен систем во село Мешеишта;

Други инфраструктурни проекти
· Реконструкција на административна зграда с.Белчишта,
· Реконструкција на кровна конструкција на Дом во село Годивје,
· Реконструкција на стара училишна зграда с.Песочани /втора фаза,
· Уредување на центарот и изградба на спортско игралиште во село Злести,
· Уредување на просторот кај чешмата во село Оровник,
· Уредување на речното корито во центарот на село Белчишта,
· Изградба на одводни канали во село Злести и село Песочани,
· Реконструкција на објект на Месна заедница село Климештани,
· Реконструкција на објект-поранешна продавница во село Ботун,
· Уредување со бекатон на пристапниот пат и просторот околу црквата “Св.Вартоломеј”, село Годивје,
· Реконструкција на Дом село Волино,
· Реконструкција на Дом село Оровник,
· Изградба на детски игралишта;

Развој на комуналните услуги и други активноски
· Набавка на садови за собирање на комунален отпад;
· Набавка на противпожарно возило/половно
· Чистење на одводни канали и поставување на пропусти;

Изградба, реконструкција, одржување и заштита на општинските патишта и улици
· Изградба ( тампонирање и асфалтирање ) на улици во населените места во општината
· Тековно одржување на општинските патишта и улици со асфалтни коловози-крпење на ударни дупки и други помали поправки на коловозите и патните објекти;
· Тампонирање на општински патишта и улици
· Поставување на сообраќајна сигнализација на општинските патишта и улици
· Изградба и санација на мостови, пропусти, бетонски одводни канали и други објекти на општински патишта и улици и полски патишта 
· Зимско оддржување на општинските патишта и улици (чистење на снег)


	

	
	
4. Извори за финансирање на програмата за уредување на градежно земјиште

	Со оглед на релативно скромните финансиски средства кои може да ги обезбеди општината од сопствени приходи, реализацијата на оваа програма во многу ќе зависи од прилив на средства од други извори, односно распишани повици за апликации пред домашни и меѓународни институции.

Извори за финансирање на Програмата за уредување на градежно земјиште се:

1. Надоместок за уредување на градежно земјиште (комуналии);
2. Приход од продажба на градежно земјиште сопственост на РСМ; 
3. Комунални такси;
4. Трансфери и финансиска подршка од владини институции, и тоа од: 
5. Биро за регионален развој; 
6. Јавно претпријатие за државни патишта
распределба на средствата за финансирање на годишните програми за   изградба,реконструкција,одржување и заштита на општинските   	   патишта и улици на општините и градот Скопје за 2024 година
7. Агенција за финансиска подршка во земјоделството и руралниот развој; 
8. Влада на РСМ и Министерства во владата
9. Средства од домашни и меѓународни фондови и банки

       5.  ПРЕСМЕТУВАЊЕ НА ТРОШОЦИТЕ ЗА УРЕДУВАЊЕ НА ГРАДЕЖНОТО  ЗЕМЈИШТЕ

	Трошоците за реализација на оваа Програма за уредување на градежното земјиште произлегуваат од потребата за реализација на сите погоре наведени активности за изработка на техничка документација и изградба и реконструкција и зависат од приходите од изворите кои беа погоре наведени, а кои не може со сигурност да бидат предвидени и планирани.

6. НАЧИН НА ПЛАЌАЊЕ НА НАДОМЕСТОКОТ


	За надоместокот за уредување на градежното земјиште, неговата висина како и начинот на плаќање, општината и инвеститорот склучуваат Договор во кој се регулираат правата и обврските на договорните  страни, а по претходно изготвена детална пресметка. 
	
 
Согласно со Одлуката за комунален ред (Сл.гласник бр. 10 од 01.11.2011 г.), одведување, пречистување и испуштање на урбани отпадни води, приклучокот врз основа на барање со соодветна документација и уплата на надоместок ќе го врши ЈKП Дебрца, с. Белчишта, како давател на услугата, за што ќе издаде одобрение и ќе склучи и Договор со корисникот на услугата.
	Условите за приклучување, како и висината на надоместокот за постојан приклучок на водоводната мрежа  ги утврдува ЈКП Дебрца, с. Белчишта.




6.1  КОЕФИЦИЕНТИ ЗА УТВРДУВАЊЕ НА НАДОМЕСТОКОТ ЗА УРЕДУВАЊЕ НА ГРАДЕЖНОТО ЗЕМЈИШТЕ
 
	 Висината на трошоците за уредување на градежното земјиште, во зависност од степенот на уреденост на градежното земјиште согласно членот 2 на овој правилник, се пресметува по метар квадратен на новата корисна површина што ќе се гради, што претставува збир на нето површините на подовите на сите простори во објектот, согласно заверениот основен проект и анекс на основниот проект, помножен со следните коефициенти:
	
1.  За станбени објекти:
-  станбени простории, 1,0;
-  станбени простории со висина до 2,50м, подпокривен простор 0,2;
-  лоѓија затворена од три страни, 0,4;
-  подлоѓија затворена од две страни, 0,3;
-  балкони, тераси, 0,2;
-  заеднички проодни тераси, пасажи, 0,2;
-  помошни простории, остава за гориво, котлара, визба, 0,3;
-  трафостаница до 35 KW во објектот и надвор од објектот, 0,3;
-  скалишен простор и заеднички комуникации, 0,3;
-  стражарници, управител, простории за домар, 0,5 и
-  паркиралишта и гаражи, 0,1;
2.  За деловни и јавни објекти:
-  простории, 1,0;
-  магацини, 0,5;
-  помошни простории, остава за гориво, котлара, 0,3;
-  трафостаница до 35KW во објектот и надвор од објектот, 0,4;
-  скалишен простор и заеднички комуникации, 0,5;
-  паркиралишта и гаражи, 0,1;
-  лоѓија затворена од три страни, 0,5;
-  подлоѓија затворена од две страни, 0,4;
-  балкони, тераси, 0,3 и
-  отворен наткриен простор, 0,3;
3.  За други објекти:
-  катни гаражи, 0,05;
-  спортски покриени објекти, 0,5;
-  спортски откриени објекти, 0,3;
-  гасни станици и базни станици за 50% од површината на локацијата, 1,0;
-  отворени пазаришта-за 30% од површината на локацијата, 1,0;
-  базени, 0,2 и
-  трафостаници над 35KW, 1,0;
-станици за технички преглед на моторни возила 1,0 за сите простории, освен делот за преглед на возила (0,5)

4.  За објектите од група на класи на намени Г - производство, дистрибуција и сервиси:
-  Г1 тешка и загадувачка индустрија, 0,05; (помножено со 15% од просечната нето плата во РСМ за последната година за производниот простор), за останатиот простор коеф. се зема согласно намената, а вредноста согласно зоната
-  Г2 лесна и незагадувачка индустрија, 0,01; (помножено со 15% од просечната нето плата во РСМ за последната година за производниот простор) за останатиот простор коеф. се зема согласно намената, а вредноста согласно зоната
-  Г3 сервиси, 0,01 и (помножено со 15% од просечната нето плата во РСМ за последната година за производниот простор) ,за останатиот простор коеф. се зема согласно намената, а вредноста согласно зоната
-  Г4 стоваришта, 0,01; (помножено со 15% од просечната нето плата во РСМ за последната година за производниот простор), за останатиот простор коеф. се зема согласно намената, а вредноста согласно зоната

5.     За бензинска пумпна станица и нејзини придружни содржини (продавници, кафетерии и ресторани, авто сервиси, авто салони, помошни простории) :
-  продажни простории на бензинските пумпни станици 1,0 и
-  услужни простории на бензинските пумпни станици 1,0;
6.  За објектите од група на класи на намени Б 5 - угостителски и туристички комплекси, хотелски комплекси и одморалишта, и за објектите од група на класи на намени А 4 - хотел, мотел, времено сместување во викенд куќи, планинарски дом и ловен дом:
-  сите простории, 0,05;
7.  За детски градинки, пензионерски домови и домови за стари лица:
-  сите простории, 0,05;
8.  За објекти за високо образование:
-  сите простории, 0,5;
9.За објекти за култура:
-  сите простории, 0,01 и
10. За објекти за терцијална здравствена заштита:
-  сите простории, 0,05.
11.За објекти за производство на електрична енергија од обновливи извори (биогориво, биомаса, геотермална енергија и хидроенергија), 0,01 и (помножено со 15% од просечната нето плата во РСМ за последната година)
 12.За објекти за производство на електрична енергија од сончева енергија (фотонапонски панели), за 50% од површината на градежната парцела, коеф. 0,01. (помножено со 20% од просечната нето плата во РСМ за последната година)
(2)   По исклучок од став (1) на овој член, во новата корисна површина што ќе се гради согласно заверената проектна документација, не се пресметуваат површините на:
-  инсталационите канали;
-  окната за лифтови;
-  окна на врати;
-  отворени паркиралишта;
-  подземни резервоари и
-  објекти заштитени како културно наследство.
(3)    За објектите од став (1) на овој член со височина над 32 ката, висината на трошоците за уредување на градежното земјиште, во зависност од степенот на уреденост на градежното земјиште, се пресметува на 27% од вкупно пресметаната површина согласно ставoвите (1) и (2) од овој член. Висината на трошоците за уредување на градежно земјиште во зависност од степенот на уреденост на градежното земјиште се пресметува на 27% од вкупно пресметаната површина согласно ставовите (1) и (2) од овој член и за други објекти од став (1) на овој член без оглед на нивната височина, кои се наоѓаат на истата градежна парцела на која е предвидена изградба на објект со височина над 32 ката.
(4)  За агро берзи, откупно дистрибутивни центри или пазари, висината на трошоците за уредување на градежното земјиште, во зависност од степенот на уреденост на градежното земјиште, се пресметува на 50% од вкупно пресметаната површина согласно ставовите (1) и (2) од овој член.
(5)  За објектите од група на класи на намени Г - производство, дистрибуција и сервиси, висината на трошоците за уредување на градежното земјиште не може да биде повисока од 30% од висината на просечната нето плата во Република Македонија за последната година, помножена со коефициентите утврдени во став (1) точка 4 од овој член.
(6)  За линиски инфраструктурни објекти - државни патишта, локални патишта и улици, магистрални улици, собирни улици, водоводи, канализации, железнички пруги, гасоводи, топловоди, далноводи со напонско ниво од и над 35 КW како и за брани со акумулации, термоцентрали, езерски и речни пристаништа и за доградби и надградби на објекти за кои е донесена одлука од страна на советот на општината, советот на општината во градот Скопје односно советот на градот Скопје согласно член 67-а став (1) од Законот за градење, а инвеститор е општината, општината во градот Скопје односно градот Скопје, не се утврдуваат трошоци за уредување на градежно земјиште.
(7) За објектите за производство на електрична енергија од обновливи извори (биогориво, биомаса, геотермална енергија и хидроенергија), висината на трошоците за уредување на градежното земјиште не може да биде повисока од 30% од висината на просечната нето плата во Република Северна Македонија за последната година, помножена со коефициентот утврден во став (1) точка 11 од овој член.
(8) За објектите за производство на електрична енергија од сончева енергија (фотонапонски панели), висината на трошоците за уредување на градежното земјиште не може да биде повисока од 20% од висината на просечната нето плата во Република Северна Македонија за последната година, помножена со коефициентот утврден во став (1) точка 12 од овој член.
(9) За објекти за производство на електрична енергија од ветерна енергија (ветерници) висината на трошоците за уредување на градежно земјиште не може да биде повисока од 1.200.000 денари за една ветерница.
 	                         6.2 Други одредби преземени од правилникот
(1)   Доколку со изградбата на објекти е предвидено отстранување на постоечки објекти запишани во имотен лист кои се наоѓаат на истата градежна парцела, при пресметувањето на висината на трошоците за уредување на градежното земјиште, од новата корисна површина се одбива површината утврдена во имотниот лист на постоечките објекти кои ќе се отстранат со изградбата на новите објекти.
(2)   Во случаите од став (1) на овој член, површините на подпокривен простор, лоѓија, подлоѓија, балкони, тераси, заеднички проодни тераси, пасажи, помошни простории, визба, скалишен простор, заеднички комуникации, паркиралишта и гаражи на постоечките објекти се одбиваат само од новата корисна површина на објектот која е со иста намена со намената на површините на наведените простории и делови од објектoт.

	За сите неспомнати извадоци од Правилникот во оваа програма, ќе важат одредбите од истиот.

 	Дефинирање на поедини нивоа во објектот без оглед за која намена ќе се користат.
а) ПОДРУМ: е етаж кој најмалку 2/3 од висината е вкопан во земја.        
б) СУТЕРЕН: е етаж кој најмногу 2/3 од висината е над површината на земјата.
в) ВИСОКО ПРИЗЕМЈЕ: е етаж над сутерен
г)  КАТ: е етаж над  приземје или високо приземје.
д) ПОТКРОВЈЕ: е ниво на зградата, кое е во целина или делумно изградено внатре во кровната конструкција, чиј надзидок на  калканските зидови може да биде со висина од 1,5 м и со висина на просториите под косиот кров до 2,50 м.
ѓ) СКАЛИ: се вертикална комуникација во објектот.
	Во колку инвеститорот изгради поголема нето површина од онаа по заверен основен проект од Одделението за урбанизам , инвеститорот е должен да поведе постапка за измени во текот на изградбата и да  ја плати дополнително утврдената разлика на корисен станбен и деловен простор по цена што ќе важи на денот на пријавување, односно на денот на откривање на вишокот од надлежен органот.
	

7 . НАДОМЕСТОК ПРИ ИЗГРАДБА    
             ЛИНИСКИ ИНФРАСТРУКТУРНИ ОБЈЕКТИ –ПОДЗЕМНИ И НАДЗЕМНИ

 
7.1 	Висината на надоместокот за уредување на градежно земјиште за изградба   на линиските подземни и надземни инсталации  во населените места  изнесува 120 ден/м’, а по усвоена  проектно-техничка документација доставена до инвеститорот.
7.2 	Висината на надоместокот за уредување на градежно земјиште за изградба   на линиските подземни и надземни инсталации  надвор од урбаниот дел од градот ќе изнесува 60ден/м’ (денари по метар должен),а по усвоената проектно-техничка документација доставена од инвеститорот.

       
                                  9.  ДИНАМИКА НА ИЗВРШУВАЊЕ НА ПРОГРАМАТА

             Динамиката на извршување на Програмата во делот на инфраструктурните објекти ќе зависи пред се од два фактора:
	 Првиот фактор е што Општина Дебрца е ридско-планинско подрачје со умерено континентална клима и е пропратена со доста долги зими така да најповолен период за реализација на Програмата е периодот месец  март - месец ноември.
Вториот фактор е што собирањето на средствата има нерамномерно темпо и динамиката на извршување на Програмата зависи како од приливот  на финансиските средства од надоместокот за уредување на градежно земјиште, така и од евентуални трансфери од повисоки нивоа преку кои се реализираат проектите.
	
                                                                     		           
Програмата стапува на сила со денот на донесувањето, истата ќе се објави во Службен гласник на Општина Дебрца, а ќе се применува од 01.06.2024 година.


Бр. 08 – 636/5                                                                                                                                            
								СОВЕТ НА ОПШТИНА ДЕБРЦА
28.05.2024 год.					                                                                                                      									      Претседавач
				                                                                                                              								            Крсте Јорданоски с.р.

